**Misterioasa doamnă**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dunia Pălăngeanu

MISTERIOASA DOAMNĂ

Noaptea se destramă alene sub astre

Luna,ah luna, a căzut la margini de lac,

Ochii prelungi ai misterioasei doamne mă cheamă

Pe insula de jad unde ostenite poveștile tac.

Sub neagra voaletă pleoapele ca norii tremurau

În vraja supusă a surâsului ei carmin,

Voluptoase buzele- maci de mătase -tânjeau

După amintirea pocalului cu vin.

Undeva,din Carul Mare , mai cade- un suspin

Spin diamantin…săgeată cu albastru venin.

Iar în zori umbrele prelungi ale caselor

Se vor îneca în burg desuete,

Încă în rochii de bal străzile vor murmura timid

Ațipite sub jobenul felinarelor bete.

Condurii misterioasei doamne-

Rouă de-argint în amulete,

Din noi amintirile plecând zgomotos

Pe aripi de păsări în cete.